b'\n_START_ARTICLE_\nPygmalion\n_START_PARAGRAPH_\nSi Pygmalion (/p\xc9\xaa\xc9\xa1\xcb\x88me\xc9\xaali\xc9\x99n/; Griyego: \xce\xa0\xcf\x85\xce\xb3\xce\xbc\xce\xb1\xce\xbb\xce\xaf\xcf\x89\xce\xbd, gen.: \xce\xa0\xcf\x85\xce\xb3\xce\xbc\xce\xb1\xce\xbb\xce\xaf\xcf\x89\xce\xbd\xce\xbf\xcf\x82) ay isang maalamat na tauhan sa Cyprus. Bagama\'t ang Pygmalion ay ang Griyegong bersiyon ng royal na pangalan Phoenician na Pumayyaton, siya ay higit na kilal\xc3\xa1 mula sa tulang salaysay ni Ovid na Metamorphoses, kung saan si Pygmalion ay isang manlililok na nahulog (napamahal) sa isang rebulto na nililok niya.\n_START_SECTION_\nSa Ovid\n_START_PARAGRAPH_\nSa salaysay ni Ovid, si Pygmalion ay isang manlililok na naglilok ng isang babae mula sa garing. Ayon kay Ovid, matapos makita ni Pygmalion ang mga Propoetide siya ay "hindi na interesado sa mga babae," ngunit ang rebultong nilikha niya ay napakarikit at makatotohanan na nahulog siya rito._NEWLINE_Dumating ang araw ng pista ni Aphrodite at si Pygmalion ay nagbigay ng alay sa altar ni Aphrodite. Natahimik siyang humiling ng isang nobya na magiging "ang buh\xc3\xa1y na katawan ng kaniyang babaeng garing". Nang makauwi siya, hinalikan niya ang kaniyang rebultong garing, at naramdaman niya na ang mga labi nit\xc3\xb3 ay medyo mainit. Hinalikan niya ito muli at naramdaman niya na nawala na tigas nit\xc3\xb3. Tinupad ni Aphrodite ang hiling ni Pygmalion._NEWLINE_Pinakasalan ni pygmalion ang rebultong garing na naging tunay na babae na sa ilalim ng pagbabasbas ni Aphrodite. Sa salaysay ni Ovid, nagkaroon sila ng anak na babae, si Paphos, kung saan nakuha ang pangalan ng lungsod._NEWLINE_Sa mga ibang bersiyon, si Paphos ay isang anak na lal\xc3\xa1ki, at nagkaroon din sila ng anak na babae, si Metharme.'